Hei Bank Norwegian, markkinointinne pilaa maineenne | Talouselämä
Hei Bank Norwegian, markkinointinne pilaa maineenne
4.9.2018 07:00 päivitetty 4.9.2018 09:18
RahoitusFinanssi
Monen ­suomalaisen mielestä pikavipit ovat saatanasta. On jopa epäilty, että vippifirmat etsivät asiakkaita, jotka päätyvät maksamaan muutaman sadan euron vipistä tuhansia euroja. Vippifirmojen mukaan kannattava asiakas maksaa lainat takaisin ajallaan.
Monien vippifirmojen mainonta on kuitenkin aggressiivista ja houkuttelee niitäkin suomalaisia, joiden ei pitäisi lainata mitään keneltäkään.
Jos Googleen laittaa hakusanaksi velkahelvetti tai ongelma­luotto näkyy hakutulosten yläpuolella vippifirmojen ja ­vippejä välittävien vertailupalveluiden mainoksia. Tällainen mainonnan kohdentaminen on vastuutonta, vaikka se ei olisikaan tahallista.
Takuusäätiö myöntää pienlainoja 4,2 prosentin korolla ja toimii takaajana, kun velkaongelmaiset hakevat pankista isompia luottoja maksaakseen kasaantuneet vipit pois. Kun Takuusäätiötä etsii, Googlesta nousee sivun yläreunaan Bank Norwegianin mainos, jossa yhtiö markkinoi vippien järjestelyä jopa 38 prosentin todellisella vuosikorolla.
Ihan vaan vinkkinä sinne Norwegianiin: tuollainen markkinointi pilaa teidän maineenne.
122 kansanedustajaa on allekirjoittanut aloitteen pikavippien markkinointikiellosta.
Lisäksi kannattaa pohtia positiivista luottorekisteriä sekä ­ Ferratumin ehdottamaa ja Tanskassa käytössä olevaa 48 tunnin odotusaikaa lyhyisiin vippeihin.
Pikavippifirmoja odottaa uudistuksen myötä raju pudotuspeli - eikä se ole pikavippiyhtiöiden mieleen